Downloaded from YTS.BZ
Official YIFY movies site: YTS.BZ
द लास्ट सनराइज़
मेरा शरीर ही मेरा दुश्मन बन गया है।
फिर भी मैं यहीं हूँ, इस धरती का बस एक और कण।
समुद्र को बीमारी या ज़िंदगी और मौत की कोई परवाह नहीं।
उसे हमारे संघर्षों या हमारी तकलीफ़ों की कोई परवाह नहीं,
न ही इस बात की कि ऐसी ही आखिरी गर्मियाँ बिताने के लिए
मैं अपना सब कुछ दे देती।
उसके साथ आखिरी उगता सूरज…
देखने के लिए।
तीन महीने पहले ह्यूस्टन, टैक्सस
राइ। राइ।
राइ!
चलो, चलो, चलो! मैंने उसे संभाल लिया। सब ठीक है।
सब ठीक है। साँस लो। साँस लो, री। साँस लो, बेटा।
ओराया, इस हालत में मैं ज़ोर देकर सर्जरी की सलाह दूँगा।
अब भी मौका है, हम ट्यूबर निकाल सकते हैं,
और दौरे पड़ने बंद हो जाएँगे।
इतना ही मौका मेरी याददाश्त जाने का भी है।
लोगों को, जगहों को, कैसे चलना है, कैसे नाचना है, कैसे जीना है सब भूल जाऊँगी।
ये सभी चीज़ें जो मेरी पहचान हैं।
हम तुम्हारी ही ज़िंदगी की बात कर रहे हैं।
बिलकुल, माँ, यह मेरी ज़िंदगी है।
ठीक है, हम दवाएँ बढ़ा सकते हैं,
लेकिन उससे साइड इफेक्ट भी बढ़ सकते हैं।
मैं अलार्म लगा दूँगा, ताकि कोई खुराक छूटे ना, वरना दवा कारगर नहीं होगी।
क्या इसका ध्यान रख पाओगी?
राइ। राइ।
बेटा, मालूम है कि इनके बाद खराब महसूस होता है।
सुधार, ये मुझे कुछ महसूस ही नहीं होने देतीं।
ठीक है, लेना, याद से ड्राइवर बुक कर देना
- जो इसे जहाँ यह चाहे ले जाए। - ज़रूर।
और हाँ, होटल से दो सड़क पार एक फार्मेसी है,
जहाँ से इसकी और दवाइयाँ ले सकती हो।
इसके अलावा, मिर्गी की वजह से बस कुछ बातों का ध्यान रखना होगा,
जैसे तेज़ रोशनी से बचना, भरपूर नींद लेना, तनाव से बचना और शराब से दूर रहना।
बढ़िया। नन और मैं ज़ोरदार लड़कियों वाली मस्त गर्मियाँ बिताएँगे।
तो, पहले चार दिन लोकेशन मैनेजर और वकीलों के साथ बहुत व्यस्त रहेंगे।
- कुछ समय निकालने की कोशिश की थी, पर… - और साथ में समय बिताने का क्या?
आपने वादा किया था कि दिखाएँगी कि आप कहाँ पली-बढ़ी हैं।
नहीं, बेटा, हम बहुत सारा समय साथ बिताएँगे।
हमारे पास पूरे छह हफ़्ते हैं।
हम खूब मज़े करेंगे। आखिर यह मयोर्का है।
बस तुम अपना वादा याद रखना।
एना टॉड के उपन्यास पर आधारित
शुक्रिया।
अच्छा, मुझे वो शेड्यूल फिर से दिखाओ। हाँ।
- हैलो। - आपका स्वागत है।
- आपका इंतज़ार कर रहे थे, मिस पेरा। - तुम मुझे इसोल्दे कहो।
स्वागत है।
शुक्रिया। यह मेरी बेटी, ओराया है। बेटा?
- हैलो। - थोड़ा जेट लैगका असर है।
- हैलो। - तुम कमरे में पहुँचो, मैं वहीं मिलूँगी।
मुझे छोटी सी कांफ़्रेंस कॉल करनी है।
हमारी कंसीयर्ज टीम आपसे मिलना चाहती है…
हैलो, और हमारे होटल में स्वागत है।
- हैलो। - उड़ान कैसी रही?
- बढ़िया थी। - अच्छा है।
माफ़ करना, तुम्हारे कुछ लगा है…
मैंने टिक-टॉक पर देखा था। मुझे बीस मिनट लगे।
सच बताओ, दूसरी आँख पर समय खर्च करने का कोई फ़ायदा है?
कंपनी का समय है, तो मैं कहूँगी कि हाँ।
तुम पसंद आईं। मेरे साथ चलो।
अच्छा, तुम्हें कमरा दिखा देती हूँ। इधर से आओ।
- वैसे, मेरा नाम अमारा है। - मैं राइ हूँ।
अच्छा। तो, यह लॉबी है।
कुछ भी चाहिए हो, तो मैं यहीं मिलूँगी।
तो हमारी स्पेनी जन्नत में कैसे आना हुआ?
माँ को ज़मीन का कोई सौदा करना है।
हाँ, उनकी कंपनी एक नया होटल बनाना चाहती है।
एक और होटल, कितना मज़ेदार है। यहाँ के लोगों को पसंद आएगा।
- द्वीप को थोड़ा-बहुत जानती हो? - नहीं, नहीं, पहली बार आई हूँ।
मैं टैक्सस से बाहर ज़्यादा गई नहीं हूँ।
वाह, टैक्सस की हो। मस्त है।
तो, राइ, मज़े के लिए क्या करना पसंद है?
पता नहीं। शायद बीच पर जाना या पूल के पास लेटे रहना।
यह तो तुम पक्का कर सकती हो, पर दूसरी चीज़ें भी हैं।
- तुम्हें गुफाएँ पसंद हैं? - गुफाएँ?
क्या अभी अकेली हो?
- हाँ। - यहाँ के लोकल लोग बहुत आकर्षक हैं।
वे कार्थाजीनियों, फिर रोमनों, और फिर फ्रांस और स्पेन से आए
कैटलन सैटलर का मज़ेदार मिश्रण हैं।
और तुम्हारी जो भी दिलचस्पी हो, यह दोस्ती करने के लिए खुला बुफ़े है।
और अगर पेड़ों पर बकरियाँ दिखें, तो हैरान मत होना।
- पेड़ों पर बकरियाँ? - हाँ, पेड़ों पर बकरियाँ।
ख़ैर, बात यह है कि यहाँ पर बिताई गर्मियाँ हमेशा याद रहेंगी।
अच्छा, तुम्हारी माँ का कमरा हॉल के उस तरफ है,
और यह वाला तुम्हारा है।
तुम्हारी माँ की कंपनी ने शानदार जगह बनाई है।
हाँ।
माफ़ करना।
सुबह 6:00 बजे दवाएँ लेने का समय
अच्छा, अपना सामान जमाओ।
अगर कुछ भी चाहिए हो, तो नीचे फ़ोन कर लेना।
गुडबाय। बाय-बाय।
शुक्रिया, अमारा।
तो, कल आप क्या करने वाली हैं?
मेरी एक के बाद एक मीटिंग हैं और पार्टी की योजना बनानी है।
कैसी पार्टी?
पैसे जुटाने के लिए।
हाँ। उन्होंने हमें होटल बनाने की अनुमति दी, इसके साथ ही
हम मयोर्का के बच्चों के लिए एक कला केंद्र भी बना रहे हैं।
अच्छा, यह तो बढ़िया है।
सब ठीक है?
कंपनी से है। पूछ रहे हैं कि क्या मैं पतझड़ में वापस आ जाऊँगी।
पर तुम वापस जाओगी, है न?
बस गर्मियों में आराम कर लो,
फिर तुम वापस अपने काम पर पहुँच जाओगी।
हाँ।
हम सभी लोग सीज़न का अंत मनाने के लिए आज रात बाहर निकलेंगे।
काश तुम यहाँ होतीं।
कैसी हो? नई दवाओं से कोई फ़ायदा हो रहा है?
अभी… अभी आदत पड़ रही है।
हम सभी को तुम्हारी बहुत चिंता हो रही थी।
सबसे पहली बात, ऐसा मत करो।
दूसरी बात, मैं ठीक हूँ।
माँ ने कल के लिए बड़ी योजना बना रखी है,
- वह मुझे दिखाएँगी कि कहाँ पली-बड़ी थीं। - तुम्हारी माँ एकदम महारानी हैं।
अच्छा, जो कहा उसे भूल जाओ। काश हम सभी वहाँ होते तुम लोगों के साथ।
अच्छा, कोई खूबसूरत स्पेनी मिले, तो मुझे बताना।
- ठीक है? - हाँ।
- पक्का। - तुम्हें खूब प्यार, जान। मुझे फ़ोन करना।
खूब प्यार, राइ!
खूब प्यार। बाय।
सुबह 11:00 बजे दवाएँ लेने का समय
अच्छा, तो हमारे लगभग 150 मेहमान होंगे।
यह बढ़िया है।
ए, राइ, तुम्हें अंडे का छिलका पसंद है या ओटमील?
इन सबका नाम खाने की चीज़ों पर रखना क्यों ज़रूरी है?
पता नहीं।
बेटा, क्यों न तुम जाकर कुछ मज़े करो, और हम बाद में मिलते हैं?
- मैं बीच पर जाने वाली थी। - यह तो अच्छा विचार है।
ड्राइवर को ले जाओ।
और थोड़ी ज़्यादा दवाएँ भी।
और पानी। और धूप से बचाव वाली क्रीम लगा लेना, जान।
- और, री… - सावधान रहना?
मज़े करना।
कोकोनट क्रीम बढ़िया रहेगी।
देखा? दिखाती है कि परवाह नहीं करती, पर वो करती है।
- हैलो। - हैलो।
सुबह बड़ी अलसाई थी, है न?
- क्यों? - तुम्हारी आँखें।
- मुझे आईलाइनर पसंद है। - शुक्रिया।
तो, कहाँ चलीं?
हाँ, असल में तुमसे पूछने वाली थी अगर किसी खास बीच की सलाह दोगी।
मेरे ख़याल से मुझे एकदम सही जगह पता है।
इसे एक छिपा हुआ खज़ाना समझ लो।
- शुक्रिया। - मज़े करो।
बढ़िया है।
आई लव मयोर्का
मैं कोई मदद करूँ?
नहीं, नहीं।
- घूरना बदतमीज़ी है, मिस। - मैं नहीं…
मैं घूर नहीं रही थी। मैं बस…
मैं तुम्हारे पीछे देख रही थी।
वाह। शानदार नज़ारा है।
- अच्छा, ठीक है। मैं जा रही हूँ। - हाँ, जाना भी चाहिए।
- मतलब? - मैंने कहा तुम्हें जाना चाहिए।
- मैंने कुछ किया है क्या? कोई समस्या है? - मुझे एक समस्या है।
यह लोकल लोगों का बीच है।
हम चाहते हैं कि जब हम धूप सेंक रहे हों तो पर्यटक हमें घूरें नहीं।
बहुत अफ़सोस है। पता नहीं था, यह बस लोकल लोगों का बीच है।
मैं तो बस तैरना चाह रही थी।
अच्छा, मेरे ख़याल से मारेस एंड मार होटल का पूल तुम्हारे लिए बेहतर रहेगा।
तुम्हें कैसे…
क्यों? क्या मुझसे ध्यान भटक रहा है?
नहीं।
मैं जा रही हूँ।
हैलो। हैलो। क्या आपके पास…
ठीक है।
हैलो। माफ़ कीजिए।
आप अंग्रेज़ी बोलते हैं?
मेरे पास इतनी पेंटिंग्स हैं चुनने को।
मुझे… आपके पास चार्जर है?
शायद दाईं ओर? या ऊपर की ओर?
मुझे आपका…
माफ़ कीजिए।
हाँ, माफ़ कीजिए। आपका दिन अच्छा हो। शुक्रिया।
- हे भगवान। - हद है।
मुझे बहुत अफ़सोस है।
बहुत अफ़सोस है।
सुनो, सेनोरिटा।
तुम देख सकती हो पर छू नहीं सकतीं।
क्या तुम्हारी रिपोर्ट करूँ?
बेकार बात मत करो। मैं घर जा रही हूँ।
तो हटो, मुझे जाने दो।
उधर से नहीं जाना है।
इधर से भी नहीं।
तुम भटक गई हो, मिस अमेरिका?
नहीं, नहीं तो।
मैं इन खूबसूरत घुमावदार सड़कों का आनंद ले रही हूँ।
चाहो तो मना करती रहो,
या सीधे मान लो और मेरी मदद ले लो।
मैं ठीक हूँ।
मैं ठीक हूँ, शुक्रिया।
और हाँ, तुम क्या कर रहे हो? मेरा पीछा कर रहे हो?
हाँ। बीच पर इतनी दिलचस्पी से घूर रही थीं, कि उसका मुझ पर बड़ा असर हुआ,
और मैं दूर नहीं रह पाया।
- क्या तुम हमेशा ऐसे ही घटिया होते हो? - घटिया?
असल में, मुझे तुम्हारी चिंता हो रही थी,
पर मुझे बहुत काम करने हैं,
इसलिए मदद का प्रस्ताव बस दस सेकंड में खत्म हो जाएगा।
ठीक है।
मारेस एंड मार होटल तक पहुँचने के लिए दिशा निर्देश।
इसे पकड़ सकती हो,
ताकि तुम्हें पता रहे कि मैं तुम्हें मारने वाला नहीं हूँ।
- इस ओर। - इधर से ही जाना था।
खूबसूरत मर्द औरतों की हत्या करते हैं।
हालांकि वे आम तौर पर बहुत आकर्षक होते हैं, इसलिए तुम इसमें नहीं आते।
तो तुम्हें लगता है मैं खूबसूरत हूँ?
और पहले मैं तुम्हें घूर नहीं रही थी।
बस अध्ययन कर रही थी।
- सभी का। - हाँ।
नंगे पुरुषों की नई प्रजाति
ठीक यहाँ मयोर्का के सफ़ेद रेत वाले बीच पर।
- टैक्सस में नग्न बीच नहीं होते। - वाकई?
चलो, तब तो उम्मीद है तुमने मानव शरीर-रचना के बारे में कुछ नया सीखा होगा।
तुम लोगी?
- नहीं, मुझे नहीं चाहिए। - अरे, ले लो। तुम्हें ललचाते हुए देखा था।
इतनी अड़ियल मत बनो।
मैं अड़ियल नहीं हूँ।
खाकर देखो।
हम इसे एन्सैमाडा कहते हैं।
यह क्रॉइसौं जैसा होता है।
- पर बेहतर है। - बहुत बेहतर।
पता ही नहीं चला कि इतनी भूखी थी। शुक्रिया।
अगर चाहो तो जाकर कुछ खाने के लिए ले लेते हैं।
डेट पर ले जाना चाहते हो?
नहीं।
तुम्हारे होटल में रूम सर्विस है।
उम्मीद है तुम्हें अपने होटल में घास पसंद होगी।
तुम्हें घास से भी समस्या है?
असल में मुझे है।
पता है इस घास को इतनी हरी रखने के लिए इस्तेमाल होने वाले केमिकल
उस पानी में चले जाते हैं जिसमें हम मछली पकड़ते हैं।
पर जब तक पर्यटकों के लिए चीज़ें सही हैं,
इसकी किसे परवाह, है न?
मतलब पर्यटक इस द्वीप के लिए सबसे बुरी चीज़ हैं।
क्या लगता है, "आई लव मयोर्का" टी-शर्ट और चाबी के गुच्छे कौन खरीदता है?
खुशी है कि तुम्हें पता है कि मयोर्का के लोगों के लिए क्या अच्छा है।
कब से हो यहाँ पर?
बस एक दिन से। पर मेरी माँ यहीं की हैं।
अच्छा?
अच्छा, तब तो तुम्हारी समझ पर शक करने के लिए मुझे माफ़ कर दो।
बाय।
ए।
तुमने अपना मन बहुत जल्दी बदल लिया।
दो मिनट से ज़्यादा दूर नहीं रह पाए?
नहीं, मुझे बस अपना फ़ोन वापस चाहिए, प्लीज़।
हाँ, यह लो।
कम से कम भाषा तो सीख रही हो।
जान, तुम कहाँ थीं? सब ठीक है?
मैं ठीक हूँ। माफ़ कीजिए, बीच पर गई थी, और फ़ोन की बैटरी खत्म हो गई।
फ़ोन की बैटरी?
बेटा, अपना फ़ोन चार्ज रखना होगा।
तुम्हारी दवा छूट गई क्या?
माँ, माँ, मैं ज़्यादा दवाएँ ले गई थी। सब ठीक है।
ठीक है, माफ़ करना।
पता है बहुत चिंता करती हूँ।
ज़रा देखो तो। तुम बहुत अच्छी लग रही हो। रंग आ गया है।
तुम्हारी आँखों में थोड़ी चमक आ गई है।
मुझे सब बताओ। तुमने क्या किया?
सब मज़ेदार था।
"सब मज़ेदार था"? बस? बस मज़ेदार था?
सब मज़ेदार था, माँ।
सच कहूँ, तो दवाओं से दिमाग बोझिल है, सोना है।
यह खुराक मेरी जान ले रही है।
हाँ, ठीक है। अच्छा। कल बात करेंगे।
पर, सुनो,
मैं बहुत खुश हूँ कि तुम यहाँ हो।
आपका मतलब अभी भी जिंदा हूँ?
बकवास मत करो। ऐसे मज़ाक फिर कभी मत करना।
ठीक है, माफ़ कीजिए।
चलो, कल बात करते हैं। खूब प्यार। आराम करो।
- आपको भी प्यार। गुड नाइट। - गुड नाइट।
राइ। बीच कैसा रहा?
तुमने खास बात तो छिपा ली थी।
- क्या छिपा लिया था? एक सेकंड। - वहाँ सब नंगे थे।
हाँ, वही तो खास बात है। तुम्हें मज़ा आया?
- बीच और समुद्र बहुत खूबसूरत थे। - और वहां के लोग कैसे थे?
पता नहीं।
- वहाँ एक लड़का था, हूलियन। - अच्छा।
वह बहुत ही घटिया था।
- माफ़ करना, उसका बड़ा… - नहीं, नहीं, सुन लिया। हाँ। उसका…
बता नहीं सकती। मैंने देखा नहीं।
- ज़रूर। - वह बदतमीज़ था।
- क्यों, क्या किया उसने? - वह…
वह होटल तक मेरे साथ आया, क्योंकि मेरे फ़ोन की बैटरी खत्म हो गई थी।
मुझे खाना भी दिलाया।
हाँ, यह तो बिलकुल बदमाश लग रहा है।
- तुम्हें वहाँ होना चाहिए था, सच में। - मज़ाक कर रही हूँ।
हूलियन को जानती हूँ, और, हाँ, कभी-कभी वह मूडी हो सकता है,
पर उसके बचाव में, अभी उसके साथ बहुत कुछ चल रहा है।
- रुको, तुम उसे जानती हो? - यह छोटा सा द्वीप है, जान।
और उस चेहरे को देखते हुए, शायद उसे दूसरा मौका देना चाहोगी।
वह और हम कुछ और लोग आज रात क्लब जाएँगे।
- तुम्हें आना चाहिए। - क्लब में?
हाँ। खूब ज़ोरदार, हंगामे वाला, संगीत होगा।
पर लोग अधिकतर अपने कपड़ों में होंगे।
- इसका जवाब बाद में दूँ? - कोई समस्या नहीं। बाद में बता देना।
खूब मज़ा रहेगा। हालांकि कॉउबॉय का वादा नहीं कर सकती।
ठीक है। आइए।
- हैलो। - हैलो। हमारे होटल में स्वागत है।
हे भगवान, यह खत्म ही नहीं होता।
यह तो मज़ेदार है।
मैं आज परमिट का काम देखूँगी।
अच्छा। बताओ।
यह जगह कैसी लग रही है?
बहुत सुंदर है।
एक छोटे बच्चे के तौर पर
इस द्वीप पर आपके यहाँ-वहाँ घूमने की कल्पना भी बहुत मज़ेदार है।
यहाँ पर बड़े होना शानदार था।
यहाँ से चली क्यों गईं?
माँ के जाने के बाद यह बिलकुल घर सा नहीं लगता था,
पता है?
और मेरे सपने बड़े थे और मैं इस छोटे से द्वीप पर थी।
मेरे लिए, यह हमेशा उनका घर था, मैं यहाँ से जाकर अपना घर तलाशना चाहती थी।
और इसमें कितना समय लगा?
लगभग पाँच साल और नौ महीने।
जब आपको अपना खुशियों का संसार मिला?
नहीं, जब मुझे तुम मिलीं।
- मैं इतनी मज़ाकिया हूँ। - आप बहुत मज़ाकिया हैं, माँ।
हूलियनगार्सिया और दूसरों ने पसंद किया
दोपहर 1:00 बजे दवाएँ लेने का समय
अलार्म - सुबह 8:00 - दोपहर 1:00 - शाम 6:00 - रात 10:00 बजे
अमारा मैं आज रात साथ चलूँगी।
पर मेरे पास पहनने को कुछ नहीं है।
वाह वाह!
मैं और मेरी सहेली सोफ़िया तुम्हारे कमरे में आ रहे हैं।
दमदार या बेकार?
पर यह पीछे से सेक्सी है।
- राइ। - नहीं।
नहीं।
शायद, इसे मैं बाँध सकती हूँ।
- यह वैसा नहीं, जैसा सोच रही थी… - बेशक।
- इसके बारे में क्या…? - यह…
- यह प्यारा लग रहा है। - एकदम नहीं।
यह कैसा है… बहुत बोल्ड है।
नहीं, मुझे वह पसंद नहीं।
हाँ, राइ!
ओह, हे भगवान!
यह बढ़िया है।
ठीक है।
हाँ, जान! फब रहा है।
माँ आज रात यहीं रुक रही हूँ।
गोलियों की वजह से नींद आ गई।
मैं तीन ऑर्डर करना चाह रही थी।
- वाह! - हाँ, जनाब!
- अपनी स्पेनी भाषा सुधारनी होगी। - हम अपने पेग पिएँगे!
- चीयर्स। - चीयर्स।
- हे भगवान! - हूलियन!
आओ, एक पेग लो! राइ ने सबके लिए काफ़ी ले लिए हैं।
हैलो, लड़कियो।
हैलो, खर्चीली मोहतरमा।
मुझ यह गाना पसंद है।
- डांस कौन करना चाहता है? - मैं!
राइ?
- चलो, यार। - देखें तुम क्या कर सकती हो, मिस अमेरिका।
चलो, जान।
मुझे तुम्हारे साथ चलना है।
उस पर ध्यान मत दो!
रुको!
अरे, मुझे छोड़ो!
ए।
मैं तुम्हारे साथ हूँ।
पक्का, तुम ठीक हो?
- हाँ। - हाँ?
मैं ठीक हूँ, मैं बस…
मैं बस टकीला नहीं पी पाती।
- शायद तुम्हारी ड्रिंक में कुछ था। - नहीं, नहीं, मैं ठीक हूँ।
अच्छा, ठीक है, क्योंकि हमें जाना होगा।
- क्या? - इसे पहन लो।
- हम लोगों से बचकर भाग रहे हैं? - बाद में समझाता हूँ।
- मैंने कभी मोटरसाइकिल की सवारी नहीं की। - वाकई?
चिंता मत करो, अच्छा लगेगा।
तुम ठीक हो?
एकदम बढ़िया।
तुम्हें एक जगह दिखाना चाहता हूँ।
तुम मछुआरे हो?
यह मेरा पारिवारिक कारोबार है।
मैं पानी में ही बड़ा हुआ हूँ। यही जानता हूँ।
किसी दिन पिता से मछली का कारोबार मुझे मिल जाएगा।
उम्मीद है।
उम्मीद है?
पर्यटकों की वजह से हमारे द्वीप पर मछली के कारोबार को नुकसान हो रहा है,
और कारोबारी कंपनियाँ द्वीप को नुकसान पहुँचा रही हैं।
पर दूसरी ओर यह उन्हीं की वजह से बचा हुआ है।
तो, अब तुम्हें पता है कि मैं कभी भी "आई लव मयोर्का" शर्ट क्यों नहीं लेता हूँ।
अधिकतर लोग प्रगति चाहते हैं।
पारिवारिक कारोबार को बरबाद करना प्रगति नहीं लगता।
तो, तुम्हारा क्या?
वापस टैक्सस में तुम्हारा क्या इंतज़ार कर रहा है?
मैं एक डांसर हूँ।
खास तरह की?
- मैं एक कंपनी के साथ हूँ। - अच्छा। अच्छा।
पर…
मुझे नहीं पता वापस जाऊँगी भी या नहीं।
घर पर मेरी ज़िंदगी एक लगातार चलने वाले चक्र जैसी लगती है।
और बस डांस ही है जो इसे थोड़ा बहुत मायने देता है
और मुझे थोड़ी आज़ादी।
- फिर क्यों रुकना? - क्योंकि अब यह मेरे हाथों में नहीं है।
माफ़ करना, मेरी समस्याएँ शायद बहुत मामूली लगेंगी।
नहीं, नहीं, नहीं, सब ठीक है। मतलब अमीर लड़कियाँ भी उदास हो सकती हैं।
- हमें यह टी-शर्ट पर लिखवाना चाहिए। - हाँ, शायद।
क्या कर रहे हो?
आओ। अगर तैरना नहीं आता, तो तुम्हारी मदद कर सकता हूँ।
मैं तैरना जानती हूँ।
देखो, मैं शानदार तैराक हूँ।
मैं बस चाहता था कि इस बार तुम अपने कपड़े उतारो।
अच्छा, लड़ाई बंद। लड़ाई बंद।
- ठीक है। - बस करो।
बस करो।
यह अच्छा है।
इन गर्मियों में, नई चीज़ें आज़माना चाहती थी।
ऐसे जीना चाहती थी, जैसे ये मेरी आखिरी गर्मियाँ हों।
यह तो जीने का अच्छा तरीका है।
तो अब आगे क्या करना है?
बिना दाँत साफ़ किए सोने जाना है?
कभी नहीं।
या फिर सब्ज़ियाँ नहीं खानी हैं?
शायद।
या हॉट अजनबी के साथ रोमांस करना है?
दिखावा कर सकती हूँ कि तुम हॉट हो।
अमारा मिस्ड कॉल
अमारा मैं ठीक हूँ। हूलियन के साथ हूँ।
- सब ठीक है? - हाँ।
तुम बहुत सुंदर हो।
तो तुम उतने मूडी भी नहीं हो।
क्या?
अमारा ने कहा था।
चलो। तुम्हें वापस पहुँचाना होगा।
हाँ।
मुझे माफ़ कर दो।
लगता है नाराज़ कर दिया।
मैं बस तनाव में हूँ।
काम की वजह से। बहुत कुछ चल रहा है।
जानती हूँ।
अपना नंबर दे दूँ?
यह अच्छा रहेगा।
अगर नहीं देतीं तो बुरा लगता।
सेव कर देती हूँ। लो।
यह लो।
मैं फ़ोन करूँगा।
ठीक है।
गुड नाइट, ओराया।
गुड नाइट।
उसे गुड नाइट किस भी नहीं किया।
देखो, अभी मेरे पास तुम्हारे पैसे नहीं हैं, ठीक है?
इंतज़ाम कर रहा हूँ।
ले आऊँगा।
बेशक ले आओगे,
क्योंकि अगर नहीं लाए,
तो तुम्हारी गर्लफ़्रेंड से ले लूँगा।
वह बहुत अमीर होगी, अगर ऐसी जगह पर ठहरी है।
बस लोकल ज़मीन-मालिक से सौदा पक्का कर रहे हैं,
पर होटल तो बनेगा ही।
तो, तुम्हारे बारे में बात करते हैं। आज सुबह तुमने गोलियाँ ली थीं?
नई गोलियों की अभी आदत पड़ रही है, आप जानती ही हैं कैसा होता है।
हाँ, माफ़ करना।
मैं होटल रिसेप्शनिस्ट अमारा के साथ थी।
- सही है। हाँ। - साथ में उसके कुछ दोस्त भी थे।
ख़ैर, जब तक किसी आकर्षक स्पेनी के प्यार में नहीं पड़ जातीं।
क्या, प्यार हो भी गया?
अच्छा, पूछूँगी भी नहीं।
पर अगर कुछ दिनों के लिए खुद को अलग कर पाओ,
तो मुझे वाकई तुम्हारी मदद चाहिए।
अपने लोगों से मेरे लोगों को फ़ोन करवा दीजिएगा, कुछ सोच लेंगे।
ऐसा ही करूँगी।
हर वक्त।
मुझे आर्टीचोक पसंद है।
मैं बस फिक्र करती हूँ…
मुझे वह पसंद है।
कमाल है! ओह, हे भगवान।
हे भगवान। हमारी बारी।
कर दिखाओ, माँ!
शुक्र है। तुम आ गईं।
एक टिंडर डेट के लिए मेरे साथ नीचे बार में चलोगी?
नहीं। तुम्हारे साथ डेट पर नहीं जा सकती।
हाँ, तुम्हें मेरा सुरक्षा कवच बनना पड़ेगा क्या पता वह सीरियल किलर हो।
तुम हमारा तीसरा पहिया हो सकती हो। हम बड़ी खुशनुमा तिपहिया साइकिल बन जाएँगे।
हाँ, बस कुछ खास पलों में अपना हक झाड़ने लगूँगी।
जाकर कपड़े बदल लो। उस रात हूलियन के बारे में सब जानना है।
जाओ।
- तो, यह लड़की कौन है? - पृशा।
मेडिकल की छात्रा है, लंदन से आई है।
- यहाँ कितने समय के लिए है? - शायद, तीन हफ़्तों के लिए।
यह तो ज़्यादा समय नहीं है। और अगर प्यार हो गया तो?
कोई चीज़ हमेशा नहीं रहती
तो इसका मतलब यह नहीं कि जीना छोड़ दें।
ख़ैर, वैसे भी यह पर्यटकों का द्वीप है।
लोग आते हैं और चले जाते हैं।
मतलब, तुम यहाँ हमेशा नहीं रहोगी, फिर भी जे से रोमांस किया।
पता था! बदमाश को किस किया।
बस एक किस ही तो था।
और तब से उसका कुछ पता नहीं है।
क्या तुम इतना बुरा किस करती हो?
नहीं।
क्या? बस कह रही हूँ, बस एक किस फिर कुछ नहीं?
जीभ के साथ भी नहीं?
बहुत ज़्यादा?
हे भगवान!
ख़ैर, तुम उसे नंगा देख चुकी हो, जानती हो क्या मिलेगा तुम्हें।
ठीक है।
यह रही वह।
- चाहती हो मैं थोड़ा पीछे रह जाऊँ? - नहीं, नहीं, वह खतरनाक हो सकती है।
बस…
- पृशा? - अमारा।
- हैलो। - हैलो।
यह राइ है। टैक्सस से मेरी सहेली।
- हैलो। मिलकर अच्छा लगा। - मिलकर अच्छा लगा।
उम्मीद है, यह अजीब नहीं लग रहा कि इसे साथ ले आई। इसका कोई दोस्त नहीं है।
- मैं तुम्हें अगुवा करने वाली थी, पर अब… - देखा?
- ख़ैर। - वह समझती है। तुम्हारे लिए ड्रिंक लाऊँ?
हाँ, मुझे ड्रिंक चाहिए।
- राइ, तुम लोगी? - हाँ, प्लीज़। शुक्रिया।
- तुम लोगों को क्या पसंद है? - मैं मार्गारिटा लूँगी।
- मैं स्पाइसी गर्ल हूँ। - बहुत खूब।
माफ़ कीजिएगा। हैलो। तीन मार्गारिटा देंगे?
ज़रूर।
मुझे यह गाना पसंद है!
कहते हैं कि जन्नत में, प्यार सबसे पहले आता है
हम धरती पर ही जन्नत बनाएँगे
जन्नत धरती पर ही है
तुम लोग खूबसूरत हो।
- रुको, आज रात याद रखना चाहती हूँ। - ठीक है!
एक फ़ोटो लेते हैं।
- हे भगवान। - तुम ठीक हो?
- प्यारी है। - मैं ठीक हूँ।
- पक्का? - हाँ।
- तुम्हारा डांस बहुत सेक्सी है। - हे भगवान। नहीं। शानदार लग रही हो।
तो, क्या चमकती रोशनी से दिक्कत होती है?
हाँ।
हाँ, ऐसा कह सकती हो। मुझे मिर्गी है।
अच्छा।
- पर संभालने लायक है? - नहीं।
नहीं, बहुत भयंकर है। वे चाहते हैं कि मैं सर्जरी करवा लूँ,
पर बहुत संभावना है कि मेरी याददाश्त बिलकुल चली जाए,
और दवाइयों से मेरा दिमाग सुन्न हो जाता है।
इसलिए दवाएँ नहीं ले रही अब।
मुझे पता है कि बहुत से मरीज़ों को इससे बहुत परेशानी होती है।
माफ़ करना, पता नहीं तुम्हें यह क्यों बताया।
कभी किसी को नहीं बताया।
कभी-कभी अजनबी से बात करना आसान होता है।
शुक्रिया।
देखो किसने अभी-अभी हमारी फोटो को लाइक किया।
- किसी ने कुछ देखा उसे पसंद आया। - इस किसी ने मुझे छोड़ दिया है, अमारा।
- तुम्हें छोड़ दिया? - मुझे छोड़ दिया।
- क्या? - री, प्लीज़।
वह बस मानना नहीं चाहती कि उसे प्यार हो गया है।
अच्छा, मैं बाथरूम जा रही हूँ।
उसके एब्स तो देखो।
वह बहुत अच्छी है।
तुम्हें मेरी नाव में चलना चाहिए।
शुक्रिया।
- जाओ और इसे करो। - कल।
आलसी है वो और समझे खुद को तेज़
उसे तो कहते हैं सब नाकारा भी
बस अपने ही सपने बुनता है और पास कुछ होता नहीं
नहीं, मुझे नहीं चाहिए तुम्हारा नंबर
नहीं, मुझे नहीं देना अपना भी और
नहीं, मुझे नहीं मिलना तुमसे कहीं पर भी
नहीं, मुझे नहीं चाहिए तुम्हारा समय और
नहीं, मुझे नहीं चाहिए कोई नाकारा भी
अभागा है वो जिसे नहीं मिल सकता मेरा प्यार
वाह, जान!
अपने सबसे अच्छे दोस्त की गाड़ी की यात्री सीट से
कोशिश करता है मुझसे बातें करने की
- यहाँ आ जाओ। दूसरा अंतरा गाओ। - अमारा!
दिखता है एकदम कबाड़ी नहीं रह सकती ऐसे निकम्मे संग
- नहीं, मुझे नहीं चाहिए तुम्हारा नंबर - नहीं, मुझे नहीं चाहिए तुम्हारा नंबर
नहीं, मुझे नहीं देना अपना भी और
नहीं, मुझे नहीं मिलना तुमसे कहीं पर भी
नहीं, मुझे नहीं चाहिए तुम्हारा समय
राइ। राइ, रुको।
देखो, माफ़ कर दो तुम्हें फ़ोन नहीं किया।
रुको, क्या…
तुम ठीक हो?
क्या हुआ था?
कार्लोस।
वो कौन है?
वह लोन शार्क है।
और तुम पर उसके पैसे हैं।
हाँ।
- ख़ैर, अगर तुम्हें चाहिए… - मदद देकर अपमान मत करो मेरा।
फ़ोन नहीं किया, क्योंकि मेरा आसपास रहना सुरक्षित नहीं है।
जब तक कार्लोस के साथ सब ठीक न हो जाए, मैं बस…
तुम्हें सावधान रहना होगा, ठीक है?
चिंता मत करो।
इतनी आसानी से मैं डरती नहीं।
मुझे तुम बहुत पसंद हो, ओराया।
मैं यहाँ बस कुछ समय के लिए ही हूँ।
तो हम समय बरबाद कर रहे हैं।
यह बहुत ही खूबसूरत है।
हाँ।
बहुत खूबसूरत।
पर इतने सारे लोग हैं।
हम इन्हें "गीरी" कहते हैं।
- क्या? - पर्यटक।
- तो फिर, बहुत सारे "गीरी"। - बहुत सारे "गीरी"।
मैं भी "गीरी" हूँ? मेरी भी गिनती है? हाँ।
हाँ। तुम भी "गीरी" हो।
- तुम पीछे ठीक हो? - हाँ। तुम क्या कर रहे हो?
हे भगवान।
यह तो बस शुरुआत है।
हम उसमें अंदर जाएँगे?
यह अविश्वसनीय है।
तो तुम पैसों के लिए कार्लोस के पास क्यों गए थे।
या तो मैं यह करता,
या फिर मेरे पिता डेवलपर के सौदे पर दस्तखत कर देते।
डेवलपर?
- इसमें उन्हें क्या फ़ायदा है? - उन्हें हमारे घाट चाहिए।
वे उन पर बहुत दबाव डाल रहे हैं।
और हमारे पास बहुत विकल्प नहीं हैं।
यह तो बड़ी ज़िम्मेदारी है।
सौ साल पुराने कारोबार का बोझ है
मेरे पिता के कंधों पर।
और मेरे कंधों पर भी।
संभल कर।
- यहाँ रहते हो तुम? - हाँ।
मैं बहुत समय से इस नाव पर रह रहा हूँ।
नीचे समुद्र न हो तो नींद नहीं आती है।
क्या तुम्हारी माँ कभी साथ थीं?
जब मैं आठ साल का था वह गुज़र गई थीं।
मुझे अफ़सोस है।
लो पापा भी आ गए।
इधर आओ।
इससे मिलो ये है ओराया।
हैलो, ओराया।
बेटे ने तुम्हारे बारे में बहुत बताया है।
- स्पेनी में नहीं, पापा। - माफ़ करना।
- मेरा नाम मातेओ है। - मैं राइ। आपसे मिलकर अच्छा लगा।
क्या हम पहले मिले हैं? परिचित लग रही हो।
नहीं, मुझे तो नहीं लगता। मैं यहाँ पहली बार आई हूँ।
अजीब बातें मत कीजिए। हम घूमने जाने वाले थे।
- ठीक है। मज़े करो। - शुक्रिया।
काम के लिए तैयार हो?
काम?
- जी, सर। - चलो, चलें।
सुनिए।
यह ओराया है।
आज हमारी मदद करेगी, ठीक है?
तुम पहले कभी नाव पर लड़की को नहीं लाए।
- उसने क्या कहा? - कुछ नहीं।
चलो, काम करते हैं।
- छोटी वाली नहीं, ठीक है? - ठीक है। समझ गया।
अगर हम इन्हें खा नहीं सकते तो ये क्यों मरें?
तुम एकदम सहज हो।
शाबाश।
मुझे नहीं लगता अपनी पूरी ज़िंदगी में मुझसे इतनी बदबू आई हो।
चलो, साफ़ हो लेते हैं।
आ जाओ! पानी बहुत बढ़िया है।
क्या इसमें शार्क हैं?
बेशक। यह समुद्र है।
अरे। मुझे लगा तुम आसानी से नहीं डरतीं।
तुम अपने पिता का गर्व हो।
और अब हम अपनी मेहनत का फल खाएँगे।
तुम्हें इससे बढ़िया मछली खाने को नहीं मिलेगी।
- ओह, यह तो वाकई बहुत अच्छी है। - देखा?
- यह मीठी और मक्खनी है। - और तुम्हारे लिए अच्छी भी।
अपना काम तुम्हें वाकई पसंद है, है न?
पसंद न होने को क्या है?
मुझे समुद्र में जीने,
अपने परिवार के साथ काम करने और तैरने, मछली पकड़ने का मौका मिलता है।
अपने पिता और दादा जी को सम्मान देने का
मौका मिलता है।
मैं अपने पिता से कभी नहीं मिली।
- वाकई? - हाँ।
वह टैक्सस के बिज़नेसमैन हैं जिन्हें परेशान नहीं कर सकते।
पर मेरी माँ बहुत अच्छी हैं।
वह अपना अमरीकी सपना पूरा करने के लिए मयोर्का से चली गई थीं।
जब वह अमरीका पहुँचीं उनके पास कुछ भी नहीं था,
पर उन्होंने बहुत मेहनत की और…
उन्होंने जो कुछ भी हासिल किया, वह अद्भुत है।
उन्होंने बड़ी सफलता पाई है।
- क्या? - मुझे अफ़सोस है, पर…
कभी-कभी मुझे हैरानी होती है कि अमरीकियों के लिए सफलता का क्या मतलब है।
क्या मतलब है?
मतलब, ऐसा लगता है कि बस काम करो, काम करो,
फिर बस छुट्टियाँ मनाओ,
और फिर खूब खरीददारी करो, और…
पता नहीं। यहाँ हमारी ज़िंदगी देखो।
बेशक हमारे पास समस्याएँ हैं, पर हमारे पास जो है उससे हम बहुत खुश हैं।
हम और क्या चाह सकते थे? यहाँ तक कि मिस अमेरिका भी मेरी नाव में पहुँच गईं।
कभी-कभी बस उसका आनंद लेना चाहिए जो आपके पास है,
जब तक वह आपके पास है।
यह बात समझ आई?
खूब अच्छी तरह।
यहाँ होना…
यह जगह, ये गर्मियाँ, इस सबने…
मुझे सोचने पर मजबूर किया कि मैं कहाँ होना चाहती हूँ।
ख़ैर,
धरती पर और कोई ऐसी जगह नहीं है, यहाँ के अलावा जहाँ पर मैं होना चाहूँगा।
अपना कमरा दिखाओगे?
ठीक है। तो फिर, इस वीकेंड काम करूँगी…
अच्छा। एक लेना चाहेंगी…
- हैलो। कैसी हो? - बहुत बढ़िया।
- खूब खिली-खिली और खुश लग रही हो। - मैं हूँ।
ठीक है। जब तक सुरक्षित हो, मुझे और कुछ नहीं जानना है।
तुम स्पेनी लड़कों को नहीं जानतीं।
अगर मैं यहीं रह रही होती, भगवान ही जानता है तुम्हारे कितने भाई और बहन होते।
माँ, प्लीज़।
अगर आपके पास थोड़ा समय हो तो मैं डांस कंपनी के बारे में बताना चाहूँगी।
हाँ, हाँ।
माफ़ करना, … नहीं, मुझे पसंद नहीं…
- वह वाला। - ठीक है, बदल रही हूँ।
रुकिए। आप गार्सिया परिवार को जानती हैं?
हाँ, वही कंपनी तो हम खरीद रहे हैं।
जो ज़मीन चाहिए वो आपके पास नहीं है?
इस द्वीप के कुछ सबसे मूल्यवान घाट गार्सिया परिवार के पास हैं।
जब तक उन्हें खरीद नहीं लेते, होटल नहीं बना सकते।
तुम्हारी दोस्ती उसी लड़के से है?
गार्सिया से?
- लेना, ज़रा बाहर चली जाओगी? - ज़रूर।
माफ़ करना, एतराज़ न हो तो ज़रा मेरे साथ आना…
- जान, मैं… - नहीं, माँ, प्लीज़ ऐसा मत करिए।
- मुझे स्थिति पता है। मत कीजिए। - जान, यह अच्छे के लिए है, ठीक है?
उनका कारोबार… खत्म है।
वे लोग लोन का इंतज़ार कर रहे हैं। उन्हें और समय चाहिए।
और लोन?
इससे तो उनका कर्ज़ और बढ़ जाएगा।
मैं उन्हें आज़ादी दे रही हूँ, ठीक है?
एक असफल कारोबार में फँसे रहने से आज़ादी।
पर, वे फँसे नहीं हैं। उन्हें यहाँ अच्छा लगता है।
उन्हें अपना काम पसंद है।
उनके लिए यह…
यह पैसों की बात नहीं है।
यह उससे कहीं ज़्यादा है, यह परिवार की बात है, और जहाँ से वे हैं…
नहीं, मैं जानती हूँ, जानती हूँ गार्सिया परिवार को,
और उनसे मेरी पूरी सहानुभूति है।
ठीक है? सच में है।
तुम्हारे और मेरे बीच की बात है, उन्हें उसकी असल कीमत से दोगुनी कीमत ऑफ़र की है।
मैं खलनायक नहीं हूँ।
मातेओ गार्सिया को ज़िंदगी भर काम नहीं करना पड़ेगा।
- न ही उसके बेटे को। - बात यह नहीं है।
इससे उन्हें खुशी मिलती है।
माँ, इससे उन्हें मकसद मिलता है।
पता है, आदर्शवादी होना आसान है, ठीक है?
पर कारोबार तो कारोबार है, इसमें कुछ भी निजी नहीं है।
प्लीज़।
मेरे लिए।
अच्छा, देखती हूँ कि क्या कर सकती हूँ, पर कोई वादा नहीं करती, ठीक है?
तुमसे कुछ बात कर सकती हूँ?
क्या एक दिन ऐसा हो सकता है कि जब हम सब भूल जाएँ?
प्लीज़?
ठीक है।
राइ, जान, तुम यहाँ हो?
ए।
पूरे दिन मेरी मीटिंग हैं, पर जाने से पहले तुमसे मिलना चाहती थी।
अपनी दवाइयाँ और ले लीं?
तुम्हारे लिए दो पोशाकें ली हैं, यह हरी और गुलाबी,
तो बता देना कि फंडरेज़र वाले दिन कौन सी वाली पहनना चाहोगी?
क्या आपने गार्सिया परिवार के लिए कुछ सोचा?
अभी तक तो नहीं, पर उस पर काम कर रही हूँ, ठीक है?
- माफ़ कीजिए देर हो रही है। - हाँ।
सुनो।
आज मैं व्यस्त रहूँगी, पर क्यों न हम कल साथ में नाश्ता करें?
तुम ठीक हो? थोड़ी बीमार सी लग रही हो।
मैं ठीक हूँ।
अच्छा। तुम्हें खूब प्यार।
बाद में मिलते हैं।
हूलियन क्या तुम्हें अंधेरे से डर लगता है?
मुझ पर भरोसा करती हो?
हाँ।
बत्ती बंद कर दो।
ठीक है।
यह मेरा सबसे प्रिय अहसास है।
बस अपने आसपास की हर चीज़ में घुल-मिल जाते हैं।
बत्ती जले होने पर, समस्याओं के बारे में भूलने में मदद मिलती है।
अपने डर का सामना करना अच्छा है, ओराया।
नहीं तो उन पर काम कैसे करोगी?
हम यहीं पर मिले थे।
यहीं रुको।
अगर तैर नहीं सकते, तो मैं मदद कर सकती हूँ।
एक रात कला के लिए
ए।
ऐसा क्यों लग रहा है, जैसे अभी सेक्स किया हो?
अच्छा, बता दो अपना राज़।
हमें बहुत सारी बातें करनी हैं।
उस द्वीप पर हो क्या रहा है? मुझे सब बताओ।
यार, लगता है प्यार हो गया है।
- बिलकुल रोम-रोम तक प्यार में डूबी हूँ। - रोम-रोम तक…
अभी आखिर तुम हो कौन?
अच्छा, तुम क्या करने वाली हो? कुछ दिनों में घर नहीं आ रही हो?
पता नहीं।
वाह। मतलब मामला गंभीर है।
रोमियो और जूलियट जैसा गंभीर।
रुको, उनमें से एक मर नहीं गया था?
- हैलो, मैं लेना। - मुझे जाना होगा।
- अच्छा, जल्दी बात करना। फ़ोन करना। - हाँ?
हैलो, राइ। आज सुबह तुम्हारी माँ आ नहीं पाएँगी।
आज रात जो कार्यक्रम है, उसकी वजह से बहुत व्यस्त हैं।
देखो, जानती हूँ, मुझे यह नहीं बताना चाहिए,
पर…
गार्सिया परिवार बेचने को राज़ी है।
रेडविन टीम अभी सौदा पक्का कर रही है।
- क्या? - मुझे बहुत अफ़सोस है, राइ…
मुझे जाना होगा।
नहीं। नहीं।
हूलियन!
हूलियन, क्या हुआ?
किसने किया यह?
कार्लोस ने, कल रात।
पापा के लिए…
यह आखिरी मुसीबत थी।
अब रेडविन से करार कर लिया।
सब मेरी गलती है।
नहीं।
नहीं, ऐसा नहीं है।
हूलियन, माँ रेडविन के लिए काम करती हैं।
- बहुत अफ़सोस है। अभी पता चला… - तुम्हें जाना होगा, राइ।
- क्या? पर मैंने… - जाओ!
जाओ।
माँ?
माँ, क्या हुआ?
मुझे थोड़ा समय दोगी? शुक्रिया।
आपने वादा किया था कि मदद करेंगी।
जान, मैंने मदद की। उनका कारोबार डूब रहा था और मैंने उन्हें सहारा दिया।
तो अब उनके पास पैसे और चीज़ें हैं पर आपकी तरह न कोई गर्व है और न ही जड़ें।
- इसका क्या मतलब है? - यह कि आप सब कुछ पैसों से तौलती हैं।
आपको सत्ता पसंद है, आप सत्ता पसंद करने वाली बॉस हैं।
माँ, आप मुझे वहाँ लाई थीं, जहाँ आप पैदा हुई हैं, पर आप होटल से निकली भी नहीं।
आप यह सब आखिर करती ही क्यों हैं?
क्यों?
मैं यह क्यों करती हूँ? तुम्हारे लिए करती हूँ।
तुम्हें यह सब दिखता क्यों नहीं है?
तुम्हें लगता है, हमेशा व्यस्त रहना मुझे पसंद है?
बेशक तुम्हारे साथ समय बिताना चाहती हूँ।
पर हर रोज़ ईश्वर का शुक्रिया भी अदा करती हूँ
कि मेरे पास यह काम है जिसमें मैं वाकई अच्छी हूँ,
क्योंकि इसका मतलब है, राइ, तुम्हारी ज़रूरत के मुताबिक तुम्हारी देखभाल कर सकती हूँ।
तुम मेरा मकसद हो।
ठीक है? तो…
अगर मैं गार्सिया परिवार के लिए चीज़ों को बदल पाती, तो ज़रूर बदलती।
मेरा यकीन करो, मैं बदलती।
इसलिए, चलो, बस गहरी साँस लेते हैं, और
पार्टी के लिए तैयार होते हैं।
आज की रात बहुत ही महत्वपूर्ण है।
हमारे पास यहाँ कुछ ही दिन बचे हैं, मुझे तुम्हारी ज़रूरत है।
मुझे पता है कि अभी
तुम शीशे में खुद को बहुत ही गौर से घूर रही हो,
पर तुम्हें बता दूँ
कि बहुत हॉट लग रही हो।
और वैसे इस सब में तुम्हारी कोई भी गलती नहीं है।
दुनिया बस ऐसे ही काम करती है।
अगर तुम लोग न होते तो कोई और होता।
शायद कोई बदसूरत।
हूलियन संभल जाएगा।
मेरा वादा है।
नहीं।
लानत है इन केमिकलों पर।
क्या चाहिए?
पता है,
तुम्हारे बॉयफ़्रेंड पर मेरा बड़ा उधार है।
और क्योंकि तुम्हें उसका खूबसूरत चेहरा बहुत पसंद है,
मुझे लगा उसे खराब करने से तुम मुझे रोकना चाहोगी।
- तुम्हें अपने पैसे मिल जाएँगे। - आराम से, रानी साहिबा।
नकद पैसा ही सब कुछ नहीं होता।
कुछ चीज़ें पैसे से ज़्यादा होती हैं,
- जैसे खाना, शराब, औरत। - मुझे छोड़ो।
अगर फिर उसे छुआ, तुम्हें मार डालूँगा।
समझ गए?
तुम्हारे पैसे।
अफ़सोस। उसके साथ मज़ा आता।
चले जाओ यहाँ से।
हमारे पास फिर आने की कोई वजह नहीं है तुम्हारे पास।
ज़रूर। अगली बार तक के लिए बाय।
- तुम ठीक हो? ठीक हो? - मैं ठीक हूँ।
- पक्का? - मैं ठीक हूँ। ठीक हूँ।
मैं ठीक हूँ।
वैसे तमाचा अच्छा था।
याद दिलाना कि कभी नाराज़ न करूँ।
वाकई अफ़सोस है कि तुम्हें माँ के बारे में नहीं बताया।
- वाकई लगा था कि सब ठीक कर दूँगी। - सब ठीक है।
यह तुम्हारी गलती नहीं है।
तुम्हारी पोशाक खराब हो गई।
तुम्हारी पर्यावरण संबंधी शिकायत आगे पहुँचा रही थी।
वो घास और केमिकलों आदि के बारे में और…
वाह।
मुझे तुम चाहिए।
चीयर्स।
राइ मेरे कमरे में आओ। हमें तुम्हारी ज़रूरत है।
हाँ।
यह मुझे हमेशा हैरान करता है कि अमीर लोग अपने पीछे क्या छोड़ जाते हैं।
वह खोया और पाया विभाग पूरा एक खजाना है।
कैसा लग रहा हूँ?
बढ़िया।
तुम लोगों से नीचे मिलती हूँ।
सोच रही थी कि अगर कोई रास्ता हो।
शायद है, पर शायद बहुत देर हो चुकी है।
तैयार हो?
चलो करते हैं।
माँ?
आपको हूलियन गार्सिया से मिलवाना चाहती हूँ।
आपसे मिलकर बहुत खुशी हुई, मैडम पेरा।
तुम्हारे बारे में बहुत सुना है।
आपके लिए ड्रिंक लाता हूँ।
तुमने उसे बताया कि मैं कौन हूँ और रेडविन से मेरा क्या नाता है?
हाँ।
अपनी मिर्गी के बारे में बताया है?
गुड ईवनिंग।
मयोर्का के इस शानदार नए अध्याय के जश्न में
हमारे साथ शामिल होने के लिए आप सभी का शुक्रिया।
ऐसे एक कला केंद्र को पेश करते हुए हमें बेहद खुशी है,
जो इस खूबसूरत द्वीप की सांस्कृतिक विरासत को सहेजकर रखेगा।
आप में से कुछ लोग जानते ही हैं कि काफ़ी समय पहले मैं यहीं पली-बढ़ी थी,
इसलिए बहुत अच्छा लग रहा है कि यहाँ के लिए कुछ कर पाने का मौका मिला,
और वह भी बस इस शानदार कला केंद्र के ज़रिए ही नहीं,
बल्कि मयोर्का में एक विश्व-स्तरीय रिज़ॉर्ट बनाकर भी।
तो, चलिए, अपने जाम उठाते हैं,
और…
और मयोर्का के लिए टोस्ट करते हैं।
- मयोर्का के लिए! - मयोर्का!
मातेओ।
तुमसे मिलकर वाकई अच्छा लगा।
कभी नहीं सोचा था, तुमसे फिर मिलूँगा।
बहुत अरसा हो गया है।
हाँ।
देखो, तुम्हें बताना चाहती हूँ कि इसमें निजी कुछ भी नहीं था।
इसोल्दे,
हमारे बीच सब कुछ निजी है।
मतलब, मैं बस अपना इरादा समझाना चाह रही थी।
तुम्हें कुछ समझाने की ज़रूरत नहीं है। मतलब, तुम सही हो।
द्वीप बदल रहा है, और मैं, वैसे भी, इसे चालू नहीं रख सकता।
मैंने कोशिश की थी।
जब तक संभव हुआ, कारोबार संभाले रखा।
पर आखिर में…
- तुमसे बस एक चीज़ कहनी है। - हाँ।
जब तुम होटल बना रही हो, और आगे क्या होगा, यह तय कर रही हो,
पहले यहाँ पर क्या था, उस बारे में मत भूलना।
मैं कभी नहीं भूल पाई जो पहले यहाँ था।
इससे एक अच्छी चीज़ हुई है।
शायद उन्हें वो भविष्य मिल जाए जो हमें कभी नहीं मिल पाया।
चलो, चलें।
इस सूट ने तो बदन को बिलकुल जकड़ रखा है।
जाओ, पापा के साथ समय बिताओ। बाद में तुम्हें घाट पर ढूँढ लूँगी।
- बाद में मिलते हैं। - बाय।
मुझे लगा आपने कहा था यहाँ बड़े होने की आपकी कहानियाँ उबाऊ होंगी।
मातेओ गार्सिया।
वह मेरा पहला प्यार था।
जब हम बच्चे थे, हम मिले थे,
और किशोर होने पर एक दूसरे से दूर नहीं रह पाए।
वह उस हवा में समाया था जिसमें मैं साँस लेती थी, उस पानी में था जिसमें तैरती थी।
हम हमेशा भविष्य की बातें करते थे और हमने योजनाएँ बनाईं और…
और फिर सब बदल गया।
आपकी माँ नहीं रहीं।
मैंने कभी ऐसा दर्द महसूस नहीं किया था।
द्वीप का हर हिस्सा मुझे उनकी याद दिलाता था।
मुझे जाना पड़ा। भागना पड़ा। मैं बस दूर चली जाना चाहती थी, और…
मैंने उससे साथ आने को कहा।
उसके हाथ-पैर जोड़े।
वह अपना परिवार या कारोबार नहीं छोड़ना चाहता था।
हम सालों तक एक-दूसरे को खत लिखते रहे,
और फिर, एक दिन खत बंद हो गए।
तो, जब मुझे पता चला
कि हम यह होटल बना रहे हैं और ज़मीन खरीद रहे हैं,
मैंने तुरंत उसकी मदद का मौका लपक लिया।
काश आपने मुझे बताया होता।
हाँ।
और अब मैं बस वो चेहरा हूँ जिसने उसके परिवार के सपने चुरा लिए।
नहीं, नहीं।
आपने अपनी पूरी कोशिश की, माँ।
और वह यह जानते हैं।
क्या आज रात जगे रह सकते हैं?
मैंने कभी उगता सूरज नहीं देखा है।
क्या मतलब है?
पानी से?
कहीं से भी।
अच्छा,
मैं घर में तुम्हें सबसे अच्छी सीट दे सकता हूँ।
देखो।
अपना पहला उगता सूरज मेरे लिए बचा कर रखने के लिए शुक्रिया।
मेरे सभी पहले और आखिरी तुम्हें मिल सकते हैं।
माँ, सब ठीक है?
तुमने अपनी दवाइयाँ लेना कब बंद कीं?
हमारे यहाँ आने के कुछ दिन बाद से।
वे मुझे सुन्न कर देती थीं।
माँ, एक गर्मियाँ ऐसी चाहिए थीं जिसमें कुछ महसूस कर सकूँ।
मैं इतनी बेवकूफ़ हूँ। तुम्हें अकेला नहीं छोड़ना चाहिए था।
- बस! नहीं। - तुम पर नज़र रखनी चाहिए थी
- ताकि पक्का कर सकूँ कि गोलियाँ ले लीं! - नहीं, यह मेरा फ़ैसला था।
तुमने शायद सब कुछ और खराब कर दिया है!
मुझे परवाह नहीं है। परवाह नहीं है।
- मुझे है। - मुझे नहीं है।
- ठीक है। - आप क्या कर रही हैं?
- चलो, हम जा रहे हैं। - नहीं। हम नहीं जाएँगे।
- हम जा रहे हैं। - नहीं।
नहीं, प्लीज़। माँ, मैंने पहली बार उगता सूरज देखा।
अच्छा? बहुत अच्छा है।
मैं बहुत सी चीज़ें, हूलियन का छूना महसूस कर सकती हूँ,
और अपनी त्वचा पर समुद्र को महसूस कर सकती हूँ।
कम से कम कुछ ऐसा है जो याद रख सकती हूँ।
मैं यहीं रुकना चाहती हूँ।
मैं जीना चाहती हूँ।
यहाँ रुकना चाहती हो?
तुम जीना चाहती हो? अब तुम जीना चाहती हो?
कब तक के लिए, राइ? कब तक जीना चाहती हो।
हम जा रहे हैं। मैंने लेना से हमारी उड़ान बदलने को कह दिया है।
नहीं।
- अपना सामान पैक करो, राइ। चलो। - नहीं, माँ!
- नहीं। - राइ!
राइ!
राइ, कहाँ जा रही हो?
राइ!
हटो, हटो, हटो!
राइ!
अरे, अरे, अरे। सब ठीक है। तुम ठीक हो, बेटा।
तुम ठीक हो। मैं यहीं हूँ। यहीं हूँ।
सब ठीक होगा।
आखिरकार।
एसजेडी सेंट जोन डे ड्यू अस्पताल
- हैलो। - हैलो।
एकदम सही समय पर आईं। मैं जाकर कॉफ़ी लेकर आती हूँ।
- ठीक है। - अभी आती हूँ।
यहाँ हैं मैडम।
यार, मैं बहुत ही परेशान थी।
पहले आ जाती, पर मेरे बॉस ने मुझे असल में काम सौंप दिया।
तुमने यह सब छिपाकर रखा।
मिर्गी और ट्यूबर।
ट्यूमर मत समझना, हालांकि सुनने में दोनों ही वाहियात हैं।
छिपाने के लिए माफ़ करना।
समझती हूँ।
तुम मज़े की तलाश में थीं, इसीलिए मेरी ओर खिंच आईं।
मज़े की बात पर, पृशा कहाँ है, वह यहाँ है?
नहीं।
सभी अच्छी चीज़ों का अंत हो जाता है।
वह घर चली गई।
हाँ। पर क्या मैं यह फिर से करूँगी?
बिलकुल हाँ, जान।
हूलियन बात करना ज़रूरी है। क्या हम मिल सकते हैं?
क्या हुआ?
तुम्हें चोट लगी है?
मुझे ट्यूबरस स्क्लेरोसिस है।
उससे मिर्गी होती है।
पैदाइश से ही है मुझे।
हम क्या कर सकते हैं? इसका कोई इलाज़ है?
हाँ और नहीं।
दवाइयों से मदद मिलती है, पर हमेशा एक सा नहीं होता।
और मैं जब यहाँ आई, मैंने दवा लेना बंद कर दिया।
क्यों?
क्योंकि वे मुझे सुन्न कर देती थीं।
हूलियन, मैं अब और सुन्न होकर नहीं रह सकती।
- क्या सर्जरी विकल्प है? - हाँ, पर उसमें बड़ा जोखिम है।
मेरी याददाश्त जा सकती है।
तो…
क्या वह सबसे खराब चीज़ होगी?
तुम स्वस्थ हो जाओगी।
जो भी जानती हूँ, सब चला जाएगा।
तुमने मुझे यह सब बताया क्यों नहीं?
मैं समझना चाह रही थी।
अपने लिए।
मैं क्यों जी रही हूँ।
और इस जगह को।
अपनी…
माँ को मनपसंद काम करते देखना था।
अमारा को नया मेकअप ट्रेंड आज़माते देखना था।
अंधेरी गुफा में तुम्हारे साथ बैठना था।
क्योंकि तुम अंधेरे को सुकून भरा बना देते हो।
उन यादों को
या नई यादों को बनाने की क्षमता खोना…
यह मौत से भी बदतर है।
तुमसे प्यार है, ओराया।
मुझे भी।
राइ?
राइ।
राइ!
ओराया! राइ!
ओह।
राइ। राइ।
राइ, प्लीज़।
नब्ज़ कमज़ोर है।
- उसने मौके पर साँस लेना बंद कर दिया। - मेरे साथ रहो, ठीक है?
मैं यहीं रहूँगी, ठीक है?
वह मुश्किल से ही ज़िंदगी को थामे है।
स्कैन से पता चला कि उसकी हालत बिगड़ी है।
यह आपका फ़ैसला है, पर हम तो सर्जरी की ही सलाह देंगे।
- मतलब, इसमें सोचने का क्या है? - राइ सर्जरी कभी नहीं चाहती थी।
सालों उसे इसके लिए मनाने की कोशिश की थी, और उसने वादा ले लिया था।
हम उसकी हालत स्थिर रख सकते हैं, उसे आराम दे सकते हैं,
लेकिन सर्जरी के बिना, उसकी हालत बिगड़ती जाएगी,
और फिर यह बस कुछ ही समय की बात होगी।
इसोल्दे।
मैं जोखिम समझता हूँ,
और ओराया ने मुझे अपनी इच्छाएँ बताई थीं।
पर जब एक मौका है उसे बचाने का और इसका कि वह सामान्य जीवन जी पाए,
मेरी आपसे विनती है
कि उसे हाथ से न जाने दें।
उसे अपनी ज़िंदगी का सबसे बेहतर हिस्सा गँवाने का डर था।
पर अगर यह कारगर रहा,
उसकी सबसे पसंदीदा यादें आगे आने वाली यादें होंगी।
इसे वही बीमारी है जो मेरी माँ की थी।
मुझे अफ़सोस है इज़्ज़ी।
क्या उसे पता है?
कि मैंने उसे यह भयंकर चीज़ दी है जो उसे इतनी तकलीफ़ पहुँचा रही है?
नहीं, उसे नहीं पता है।
वह तुम्हें दोष नहीं देगी।
मैंने कभी बच्चे के बारे में नहीं सोचा था।
यह मेरी सूची में नहीं था।
नहीं।
अगर मुझे सही याद है, तो तुम्हें आलीशान घर, तीन गाड़ियाँ और टट्टू चाहिए थे।
टट्टू कभी नहीं मिला।
जब मुझे पता चला कि मैं प्रेग्नेंट हूँ, लगा जैसे मुझे मकसद मिल गया।
और मैं बेताबी से उसे चाहने लगी।
और सोचा कि यह मौका लेकर देखती हूँ।
और तुमने एक मज़बूत नौजवान लड़की को पालकर बड़ा किया और उसे शानदार ज़िंदगी दी।
तो, जो भी हो, इज़्ज़ी, तुम्हें शर्मिंदा होने की बिलकुल ज़रूरत नहीं।
बिलकुल नहीं।
- हैलो, आने के लिए शुक्रिया। - हाँ, ज़रूर।
बहुत काम करने हैं।
हाँ, तो हमारे पास कुछ समाधान हैं, पर काफ़ी जटिल हैं।
मैं यह वाली लूँगा।
यह तो बहुत ही बढ़िया खबर है, शुक्रिया।
- हूलियन। - इसोल्दे।
हैलो। बैठो, बैठ जाओ।
मेरे…
मेरे पास कुछ है जो आपका है।
जब मैं आठ साल का था,
मुझे अपने पापा द्वारा उनके पहले प्यार को लिखे गए खत मिले थे।
मैं हमेशा सोचता था कि वे किसके लिए थे।
पर अब मुझे पता है कि इज़्जी कौन है।
हैलो, साथियो।
- हैलो। - डॉक्टर से बात की थी?
मैंने… नहीं। नहीं, मैंने…
मैंने बात नहीं की। उसमें कोई बदलाव नहीं हुआ है, पर…
कुछ नया हुआ है।
तो तुम्हें होटल बनाने के लिए नई ज़मीन मिल गई है।
जानती हूँ, तुम्हारे लिए कारोबार कितना अहम है।
और मुझे लगा कि बहुत देर हो चुकी थी, पर…
कभी बहुत देर नहीं होती।
तुम सही थे। यह मेरा घर है।
और मुझे इसकी रक्षा करनी चाहिए।
इसलिए…
हम तुम्हारे कारोबार में निवेश करेंगे।
राइ भी यही चाहेगी।
यही मैं चाहती हूँ।
मुझे लगता है कि हमें आपके लिए भी ऐसी एक शर्ट लेनी होगी।
शुक्रिया, इज़्ज़ी।
साथ काम करने का बेसब्री से इंतज़ार है।
मुझे नाव पसंद आई।
यह अच्छी है।
एक सेकंड।
हाँ।
तुरंत आता हूँ।
उसे होश आ गया है!
वापस स्वागत है, जान।
राइ।
मेरी यादें एक-एक करके मेरे पास वापस आ रही हैं।
लगता है मैं उसे छू सकती हूँ।
किसी ऐसे को जिसे मैं जानती थी।
सोचती हूँ…
क्या यहाँ नसीब मेरा साथ देगा?
जो कभी मुझे लगा था कि मेरी आखिरी गर्मियाँ होंगी,
मेरा पहला और आखिरी उगता हुआ सूरज होगा,
वो तो मेरी ज़िंदगी की शुरुआत बन गए हैं।
मैं हूलियन हूँ।
द लास्ट सनराइज़
संवाद अनुवादक अचला यासीन
रचनात्मक पर्यवेक्षक दिनेश शाकुल